text: Политиката на Япония в сферата на ядреното неразпространение | Брой 4 | 2014 | Списание “Международни отношения”
  Статията разглежда политиката на Япония в сферата на ядреното неразпространение и разоръжаване и конкретните действия на страната в постигането на целите на Договора за неразпространение на ядрените оръжия (ДНЯО). Макар и да се забелязват известни отклонения от иначе последователната и почти непроменлива японска външна политика, от много години Страната на изгряващото слънце играе съществена роля в укрепването на режима, основан на Договора. Интерес за изследователите на политиката на Токио представляват набор от национални особености, обстойно посочени и изследвани в настоящия труд, които я индивидуализират и отличават от международните стандарти в тази област и които с активната подкрепа на политическата власт могат да превърнат Япония в обединител и двигател на международните усилия в изграждането на свят без ядрени оръжия.
  Магистър по международни отношения на Юридическия факултет на Софийския университет и на Факултета по международна публична политика на Осакския университет, Япония. Сътрудник на Института за изследване на сигурността и международните отношения (ИИСМО - ISIS). Научните му интереси са свързани със сферата на международната сигурност и в частност – с международния тероризъм, разпространението на оръжията за масово унищожение и контрола върху въоръженията.